Diari Oficial de la Generalitat Valenciana


Sumari del DOGV 6002, del 28-04-2009 (2009/4372)

Informació pública de la proposta de conveni de col·laboració entre la Diputació Provincial d'Alacant i l'Ajuntament de Sant Joan d'Alacant per al desenvolupament del Pla Especial Casa Pritz.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6002

Data del DOGV
:   28-04-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/4372


Data del document
:   07-04-2009

Organisme emissor
:   Ajuntament de Sant Joan d'Alacant

Tipus de document
:   Informació Pública

Descriptors 

:   * Sant Joan d'Alacant
    * pla d'urbanisme
    * administració local
    * cooperació administrativa

Informació pública de la proposta de conveni de col·laboració entre la Diputació Provincial d'Alacant i l'Ajuntament de Sant Joan d'Alacant per al desenvolupament del Pla Especial Casa Pritz. [2009/4372]  
De conformitat amb l'acord adoptat per l'Ajuntament en Ple, en sessió celebrada el dia 10 de març de 2009, pel present edicte se sotmet a informació pública, per un termini de 20 dies, comptats a partir de l'endemà de la publicació en el Diari Oficial de la Comunitat Valenciana, la proposta de conveni de col·laboració entre la Diputació Provincial d'Alacant i l'Ajuntament de Sant Joan d'Alacant, per al desenvolupament del Pla Especial Casa Pritz.   
El seu objecte és l'establiment de les bases de cooperació entre la Diputació Provincial d'Alacant i l'Ajuntament de Sant Joan d'Alacant que possibiliten l'execució d'una actuació d'interés estratègic, per part de la Diputació Provincial d'Alacant, al terme municipal de Sant Joan d'Alacant dins de la unitat d'execució denominada Casa Pritz, lloc on s'ubiquen les parcel·les titularitat de la Diputació Provincial d'Alacant.  
I són objectius fonamentals a satisfer per la reordenació urbanística que deuran, en tot cas, expressar-se, justificar-se i desenvolupar-se en el corresponent document de planejament:   
1. La reurbanització integral de l'àrea, a fi de millorar la imatge urbana d'aquesta.  
2. La reestructuració de les vies perimetrals, en especial l'avinguda de Miguel Hernández, buscant solucions que permeabilitzen l'àmbit i milloren l'accessibilitat de vianants d'aquest.  
3. La creació d'un gran aparcament públic subterrani, que absorbisca les demandes actuals i futures.  
4. Implantació d'un gran equipament supramunicipal amb l'objectiu de reequilibrar funcionalment el territori municipal i metropolità.  
5. Paral·lelament a la construcció d'aquest nou equipament i amb la finalitat de satisfer les demandes generades pels equipaments existents i previstos, s'ha de contemplar la implantació d'usos terciaris complementaris amb els dotacionals.  
Durant l'indicat termini, l'expedient estarà a disposició dels interessats en el Servei d'Urbanisme, avinguda de la Rambla, 56, entresòl, en dies laborables de dilluns a divendres de 09.00 a 14.00 hores; telèfon 551 506 314; fax 627 942 070; correu electrònic: zyi@jniqtsyhczpllmas.yp.  
Resolts els tràmits d'informació pública i al·legacions, l'Ajuntament en Ple quedarà facultat per a aprovar-lo, i procedirà posteriorment a remetre el conveni al Butlletí Oficial de la Província d'Alacant en el mes següent a la firma d'aquest i a enviar-ne un exemplar al Registre d'Urbanisme de la Comunitat Valenciana.  
Sant Joan d'Alacant, 7 d'abril de 2009.- L'alcalde accidental: Baltasar Ortiz Gutiérrez.